Λευκοθόη

Κατά την Ελληνική Μυθολογία η Λευκοθόη ήταν κόρη του Πέρση βασιλέως Ορχάμου και της Ευρυνόμης. Κατά τον Οβίδιο τη Λευκοθόη την είχε ερωτευθεί σφόδρα ο θεός Απόλλων ο οποίος και την κατέκτησε αφού προηγουμένως είχε λάβει τη μορφή της μητέρας της. Η ζηλότυπη όμως αδελφή της γνωστοποίησε το γεγονός στον πατέρα της ο οποίος και έθαψε τη Λευκοθόη ζωντανή. Πάνω στο τάφο της, τον οποίο πότισε ο θεός Απόλλων με νέκταρ, βλάστησε η λιβανωτή.

Τον έρωτα αυτόν του Απόλλωνα με τη θνητή Λευκοθόη περιγράφει ο Οβίδιος στις Μεταμορφώσεις του (βιβλίο IV).

Κατηγορία:Πρόσωπα της ελληνικής μυθολογίας

Leukothea (Orchamos) Leucótoe Leukotoe Leukothoe Leucothoé fille d'Orchamos Leucothoë (nimf) Левкофея (дочь Орхама)